«Ես շատ երկար եմ մտածել, վերլուծել Ռոբերտի արարքը: Որքան էլ ցավալի է, նրա բնավորության գծերը, էությունը, նրա տեսակը ճանաչելով՝ ես գտնում եմ, որ տվյալ իրավիճակում Ռոբերտը ճիշտ է վարվել: Նա երբեք դիրքը չէր թողնի, դա բացառված է: Եթե նռնակը չպայթեցներ, հավանաբար գերի կընկներ: Եթե անգամ գերությունից առողջ վերադառնար, միեւնույնն է, նորմալ կյանքով չէր ապրի, ինքն իրեն չէր ների, չէր հանդուրժի, եթե ասեին, որ Կյաժը գերի է ընկել կամ փախել է դիրքից: Նա հասկացել է, որ սպառված են բոլոր հնարավորությունները, եւ ընտրել է ճիշտ ճանապարհը»,- թոռան՝ Ռոբերտ Աբաջյանի հերոսական արարքն այսպես է մեկնաբանում Գեւորգ Աբաջյանը եւ ամփոփում մեր զրույցը: